Suomen kaikkien aikojen kuuluisin tutkija kirjoitti avioeroista, homo­seksuaalisesta rakkaudesta ja insestistä – eikä halunnut itse lisääntyä rodunjalostuksen nimissä

Suomalainen Edvard Westermarck oli Britannian ensimmäinen sosiologian professori. Hänet ikuistettiin myös ajan kaunokirjallisiin teksteihin.

Edvard Westermarck teki antropologisia kenttätutkimuksia Marokossa ja vietti siellä kaikkiaan seitsemän vuotta. Kirjan kuvitusta.­

A.I. Virtanen on nobelisti ja Markku Kulmala maailman viitatuin geotieteilijä. Maailmanmaineella mitaten Suomen kuuluisin tieteentekijä on kuitenkin Edvard Westermarck (1862–1939).

Westermarckin nimi on ikuistunut tieteellisiin julkaisuihin ja sanomalehtiin, mutta myös romaaneihin ja näytelmiin, muun muassa George Bernard Shaw’n teokseen Ihminen ja yli-ihminen.